3. ΒΑΣΙΛΙΚΟΝ ΔΙΑΤΑΓΜΑ της 29 Ιαν. /3 Φεβρ. 1922 Περί της Διευθύνσεως της Ραδιοτηλεγραφικής υπηρεσίας του Β. Ναυτικού. Άρθρ.1.-Μέχρις ότου εκδοθή νέος οργανισμός του Υπουργείου των Ναυτικών, η Διεύθυνσις της  Σελ. 94 Ραδιοτηλεγραφικής Υπηρεσίας του Β. Ναυτικού αποτελεί Διεύθυνσιν του Υπουργείου των Ναυτικών, ούχι δε αυτοτελή από πάσης άλλης Κεντρικής Υπηρεσίας του Β. Ναυτικού, ως ορίζεται εν τω άρθρ. 15 του Νόμ. 1831 της 14 Ιαν. 1920 «περί οργανώσεως της Ραδιοτηλεγραφικής και Ραδιοτηλεφωνικής Υπηρεσίας του Κράτους και περί συστάσεως Διευθύνσεως Ραδιοτηλεγραφικής Υπηρεσίας του Β. Ναυτικού», θέλει δε ενεργεί την Υπηρεσίαν ως και πάσαι αι λοιπαί Διευθύνσεις, αι αναγραφόμεναι εν τω άρθρ. 1 του 2213 Νόμου της 23 Ιουν. 1920 «περί Οργανισμού της Κεντρικής Υπηρεσίας του Υπουργείου των Ναυτικών». Άρθρ.2.-«Αι μεταβολαί των ανωτέρων τηλεγραφητών θα εκτελώνται δι’ Υπουργικών διαταγών προκαλουμένων υπό της Δ.Ρ.Υ .Ν. και κυρουμένων πάντοτε δια Β.Δ/των, των δε υπαξιωματικών ναυτών και τεχνιτών μηχανικών ασυρμάτου, δια διαταγών της Δ.Ρ.Υ .Ν., ήτις δι’ αμφοτέρας τας περιπτώσεις θέλει αναφέρει εις το Υπουργείον τας ανάγκας της Υπηρεσίας ή οιανδήποτε άλλην αιτίαν, ήτις ηνάγκασε ταύτην να προβή εις την έκδοσιν των διαταγών της». Αι προμήθειαι υλικού θα ενεργώνται δι’ Υπουργικών αποφάσεων, κατά τα κεκανονισμένα υπό της διευθύνσεως επιμελητείας, τη προτάσει της Δ.Ρ.Υ .Ν. Αι κατατάξεις εν γένει, προαγωγαί, αποστρατείαι, παραπομπαί εις ανακριτικά ή πειθαρχικά συμβούλια, αποστολαί εις εκτάκτους Υπηρεσίας, ζητήματα ποινικής φύσεως, θα ενεργώνται δια Β.Δ/των ή Υπουργικών διαταγών, υπό της Διοικητικής Υπηρεσίας, συμφώνως προς τους κειμένους Νόμους. Αι άδειαι του τε ανωτέρου και κατωτέρου προσωπικού θα χορηγώνται κατά τους κειμένους Νόμους και Β.Δ/τα περί αδειών απουσίας εν τω Β. Ναυτικώ. Άρθρ.3.-Καταργούνται αι αντικείμεναι τω παρόντι διατάξεις του 1831 Νόμου και του εκτελεστικού του Νόμου τούτου Β.Δ/τος της 22 Φεβρ. 1920. 